обичайно местопребиваване в частни домакинства.
 4. Тегловните коефициенти за оценки на индивидуално равнище въз основа на променливи с тримесечна, годишна и двугодишна периодичност отговарят на следните изисквания:
 а)
 тегловните коефициенти се изчисляват, като се вземат предвид вероятността за включване в извадката и външни данни, отнасящи се до разпределението на наблюдаваната съвкупност по пол, възрастови групи и регион (на равнището на NUTS 2). Като стандарт се използват петгодишни възрастови групи. Въпреки това, предвид размера на извадката и качеството и наличността на външните данни, само до необходимата степен се допуска агрегиране, включващо повече от една петгодишна възрастова група;
 б)
 осигурява се съвместимост между годишните общи стойности от подизвадките за структурните променливи с годишна и двугодишна периодичност и годишните средни стойности от цялата извадка по отношение на заетост, безработица и лица извън работната сила по пол и за следните възрастови групи: лица на възраст 25—34 години, 35—44 години и 45—54 години. Постига се възможно най-голяма степен на съгласуваност за групите от лица на възраст 15—24 години, 55—64 години и 65 и повече години.
 5. Тегловните коефициенти за оценки на равнище домакинство, при които се използва средното тегло на членовете на домакинството, и тези за оценки на индивидуално равнище по специфични характеристики на домакинствата, отговарят на следните изисквания:
 а)
 тегловните коефициенти се изчисляват, като се вземат предвид вероятността за включване в извадката и данните относно разпределението на наблюдаваните частни домакинства, а именно (реален или прогнозен) брой на домакинствата и (реален или прогнозен) размер на домакинството (на равнище домакинство), и разпределението на изследваната съвкупност по пол и най-малко по две възрастови групи: 0—14 години и 15 и повече години (на индивидуално равнище). Оценките за броя на домакинствата и размера на домакинството са основани на най-добрите налични източници и понятия;
 б)
 осигурява се съвместимост между годишните общи стойности от цялата извадка или подизвадката, като се използват тегловните коефициенти за домакинствата, и годишните средни стойности от цялата извадка, като се използват тегловните коефициенти на индивидуално равнище, определени в параграф 4, по отношение на заетост, безработица и лица извън работната сила по пол и за следните възрастови групи: лица на възраст 25—34 години, 35—44 години и 45—54 години. Постига се възможно най-голяма степен на съгласуваност за групите от лица на възраст 15—24 години, 55—64 години и 65 и повече години.
 6. Тегловните коефициенти за оценки на индивидуално равнище въз основа на променливи с осемгодишна периодичност/променливи, за които се събират данни по специална тема, отговарят на следните изисквания:
 а)
 тегловните коефициенти се изчисляват, като се вземат предвид вероятността за включване в извадката и данни, отнасящи се до разпределението на наблюдаваната съвкупност по пол и възрастови групи на осемгодишната целева съвкупност, както са определени в член 4, параграф 3 от настоящия регламент. Като стандарт се използват петгодишни възрастови групи. Въпреки това, предвид размера на извадката и качеството и наличността на данните, само до необходимата степен се допуска агрегиране, включващо повече от една петгодишна възрастова група;
 б)
 осигурява се съвместимост между годишните общи стойности от подизвадката, като се използват осемгодишни тегловни коефициенти, и годишните общи стойности от подизвадката или, ако не